b'\n_START_ARTICLE_\nTomas Berkmanas\n_START_SECTION_\nI\xc5\xa1silavinimas, veikla\n_START_PARAGRAPH_\n1994 m. Tomas Berkmanas baig\xc4\x97 Klaip\xc4\x97dos K. Donelai\xc4\x8dio vidurin\xc4\x99 mokykl\xc4\x85, \xc4\xafstojo \xc4\xaf VDU Humanitarini\xc5\xb3 moksl\xc5\xb3 fakultet\xc4\x85, prad\xc4\x97jo studijuoti ir baig\xc4\x97 filosofijos bakalauro (1998 m.), nuo 1998 iki 2001 m. \xe2\x80\x93 VDU TI teis\xc4\x97s magistro studijas, nuo 2001 iki 2005 m. \xe2\x80\x93 VDU HMF filosofijos doktorant\xc5\xabr\xc4\x85, apgyn\xc4\x97 humanitarini\xc5\xb3 moksl\xc5\xb3 srities (filosofijos krypties) daktaro disertacij\xc4\x85 \xe2\x80\x9eTeismo sprendimo legalumas ir kalbos ribos (postmodernistinis po\xc5\xbei\xc5\xabris)\xe2\x80\x9c (2005 m. gruod\xc5\xbeio 13 d.), humanitarini\xc5\xb3 moksl\xc5\xb3 srities filosofijos krypties daktaras. Nuo 2006 m. docentas._NEWLINE_Nuo 2006 m. VDU Teis\xc4\x97s instituto (dabar \xe2\x80\x93 VDU Teis\xc4\x97s fakultetas) lektorius. Taip pat VDU Politologijos, Regionistikos katedr\xc5\xb3 d\xc4\x97stytojas, VDU ir Florida Coastal School of Law (JAV) bendrai leid\xc5\xbeiamo tarptautinio mokslinio \xc5\xbeurnalo International Journal of Baltic Law vyriausiasis redaktorius (nuo 2007 m.), VDU Teis\xc4\x97s fakulteto Privatin\xc4\x97s teis\xc4\x97s katedros ved\xc4\x97jas (2008-2011 m.). Nuo 2011 m. VDU Teis\xc4\x97s fakulteto prodekanas._NEWLINE_VDU d\xc4\x97sto kursus kaip Teis\xc4\x97s teorija, Teis\xc4\x97s diskursas, Vie\xc5\xa1oji teis\xc4\x97, Aktualioji politin\xc4\x97 ir socialin\xc4\x97 filosofija. Mokslini\xc5\xb3 interes\xc5\xb3 kryptys \xe2\x80\x93 Teis\xc4\x97s filosofija, \xc5\xa0iuolaikin\xc4\x97 politin\xc4\x97 filosofija.'